En redningshelikopter blev sendt i luften, da fire personer gik på grund ved Livø mandag formiddag.

Forsvarets Operationscenter modtog anmeldelse om en grundstødning klokken 11:30, og redningshelikopteren fra Aalbog blev sendt i luften. Årsagen var, at fire personer mandag formiddag var hoppet i en gammel redningsbåd for at sejle til Livø. Det viste sig at være en dårlig idé. Båden gik nemlig på grund på et rev. - Vi får at vide at båden står på grund på et rev, men den tager ikke vand ind, siger vagtholdslederen ved Forsvarets Operationscenter. - Klokken 12:00 får vi så at vide, at de er kommet fri af grunden, og er på vej mod Livø. Álle har det godt, siger vagtholdsleder ved Forsvarets Operationscenter.